Но в Кария имало все пак един човек, който обичал царя — Артемизия, родната му сестра и жена (нерядък обичай — същото е било и в древен Египет), И когато Мавзол умрял, след като царувал двадесет и четири години, Артемизия била убита от скръб.\n„Казват, че Артемизия изпитвала към съпруга си необикновена любов — писал Авъл Гелий, — любов, която не може да се опише, любов, каквато няма в летописите на света. Когато той умрял, Артемизия, прегръщайки трупа и проливайки сълзи над него, заповядала да го пренесат с невероятна тържественост в гробницата, където и бил изгорен. В изблик на най-голяма мъка Артемизия заповядала след това да се смеси пепелта с ароматни смоли и да се счука на прах, който тя изсипала в чаша с вода и изпила. Пламенната й любов към мъртвия се изразила и по друг начин. Без да щади никакви средства, тя издигнала в памет на покойния си съпруг знаменита гробница, която била прибавена към седемте чудеса на света.“\nРимският историк очевидно не е съвсем точен. Работата е там, че Артемизия починала две години след смъртта на Мавзол. Последните месеци от царуването й изминали в непрекъснати войни, в които тя се проявила като отличен военачалник и въпреки сложността на положението на малка Кария, заобиколена от врагове, успяла да запази царството на мъжа си. В същото време е известно, че Александър Македонски двадесет и пет години след смъртта на Мавзол, отбелязани в Кария с отчаяна борба за власт, смутове и дворцови преврати, разгледал мавзолея, който бил готов и изцяло украсен. По-вероятно е да се предположи, че мавзолеят е започнат да се строи още докато Мавзол е бил жив, а Артемизия само го е довършила. Съоръжение от такъв мащаб би трябвало да се строи няколко години.\nХаликарнаският мавзолей, запазвайки в много неща гръцките традиции и начин на строителство, за разлика от храма на Артемида Ефеска и други сгради в Мала Азия, явно е повлиян от източната архитектура — в гръцката архитектура няма негови прототипи, но последователи имал много — съоръжения от подобен род се изграждали след това на различни места в Близкия Изток.\nАрхитектите построили гробницата на Халикарнаския тиранин във формата на почти квадратно здание, първият етаж на което бил същинската гробница на Мавзол и Артемизия. Отвън тази грамадна камера с площ от 5000 квадратни метра и височина около двадесет метра била облицована с плочи от бял мрамор, одялани и полирани по персийски начин. В горния край на първия етаж имало фриз, изобразяващ битката на елините с амазонките — „Амазономахия“, изработен от великия Скопас. По думите на Плиний освен Скопас там са работили Леохар, Бриаксид и Тимотей. На втория етаж, ограден от колонада, се пазели дароприношенията; за покрив на мавзолея служела пирамида, увенчана с мраморна колесница: в нея, запрегната с четири коня, стояли статуите на Мавзол и Артемизия. Около гробницата се намирали статуи на лъвове и на препускащи конници.\nМавзолеят бележел залеза на класическото гръцко изкуство. За да стане истински красив, вероятно той е бил много богат и тържествен. Дори на рисунките-реконструкции изглежда също такъв тежък и статичен, както и персийските гробници — в него има повече от Изтока, отколкото от Гърция. Причина за това възприятие може да е пирамидата, а може и високите стени на долния етаж без отвори. За пръв път в гръцкото изкуство били обединени в една сграда всичките три прочути архитектурни реда. Долният етаж се поддържал от петнадесет дорийски колони, вътрешните колони на горния етаж били коринтски, а външните — йонийски.\nПлиний твърди, че мавзолеят достигал на височина сто двадесет и пет лакти, тоест шестдесет метра, други автори сочат по-големи или по-малки цифри.\nМавзолеят се намирал в центъра на града, който се спускал към морето. Затова откъм морето мавзолеят се виждал отдалече и изпъквал добре до другите храмове на Халикарнас — колосалното светилище на Арес, храмовете на Афродита и Хермес, които се издигали по-високо, на хълмовете отстрани на мавзолея.\nИз целия античен свят се строили копия и подражания на мавзолея в Халикарнас, но както подобава на копия, те не били така сполучливи и затова скоро се забравили. Той станал толкова прочут, че римляните наричали мавзолеи всички големи гробници. Мавзолеят бил построен така здраво, че макар и овехтял, просъществувал почти две хиляди години. За това, как е бил разрушен, е известно от хрониките на историк от късното средновековие, където се говори за последните дни на ордена на йоанитите на остров Родос.\n„През 1522 година, когато султан Сюлейман се готвел да нападне родосците, Великият магистър, като предупреждение за опасността, изпратил няколко рицари, за да подсилят укрепленията и да попречат, доколкото е възможно, слизането на неприятеля на брега. Като пристигнали в Мезина (така се наричал тогава Халикарнас — б.а.), рицарите веднага се заели с укрепването на замъка. Като нямали подходящи материали, те се възползвали от мраморните плочи и грамадните каменни блокове, от които се състояла древната полуразрушена постройка недалече от пристанището. Като сваляли блок подир блок, след няколко дни стигнали до някаква пещера. Запалили свещи и влезли вътре. Видели прекрасна четириъгълна зала, украсена с мраморни колони, корнизи и различни орнаменти. Промеждутъците между колоните били украсени с разноцветен мрамор, а по стените и на тавана се виждали мраморни релефи, които изобразявали различни сцени и дори цели сражения. След като разгледали всичко, рицарите обаче използвали и този материал по съшия начин, както и външните блокове. След тази зала намерили друга, по-малка, към която водела нисичка вратичка. В нея видели четириъгълен мраморен надгробен паметник с урна на него. Той бил направен много изкусно от бял мрамор, който светел чудно в тъмнината. Влезлите рицари нямали възможност да останат там по-дълго, тъй като през това време забила призивната камбана. Като се върнали на другия ден, те намерили паметника разрушен и гроба открит. На земята били разхвърляни парчета от златен брокат и златни плочки. Това ги накарало да предположат, че пиратите, които сновели по крайбрежието, са влезли там през нощта и са намерили много скъпоценности …“\nТака до нас достигнало единственото автентично описание на погребалната зала на мавзолея, направено от „археолози“ в кавички — последните, които са видели мавзолея цял и които са направили всичко, за да не остане нищо от паметника.\nПрез средата на XIX век на пътешествениците по Мала Азия правело впечатление, че стените на малката турска крепост Бодрум, престроена отново от йоанитския замък на свети Петър, са изградени не толкова от грамадни каменни блокове, колкото от мрамор. Това не е чудно: останките от антични градове винаги са служили за строителен материал отначало на византийците, а след това на арабите и турците. Но мраморните плочи в стените на Бодрум били наистина много красиви и необикновени: неизвестен гений населил барелефите им с яростни хора и богове.\nКогато слуховете за това достигнали до английския посланик в Турция, той пристигнал в Бодрум и след дълги преговори и много подкупи получил разрешение да извади от стените дванадесет плочи и да ги закара в Британския музей. Английските учени според запазилите се описания и отзиви на съвременници бързо се досетили, че пред тях са части от знаменития фриз на Скопас — „Амазономахия“.\nКато се убедил, че Халикарнаският мавзолей трябва да се търси в Бодрум, сър Нютън, пазител на Британския музей, се отправил за там. Първото, което видял, като слязъл на брега, били прочутите два мраморни лъва, зазидани в стената на крепостта с муцуни към морето. Лъвовете също някога били взети от другаде от кръстоносците за военно строителство. Нютън не си губел времето напразно. Той пребродил цялата крепост, издирвайки и определяйки „крадените“ плочи и статуи. В очакване на разрешение за изземване на плочите, което се уреждало мудно, както винаги, той започнал да търси мястото, където някога бил мавзолеят, което трябвало да се намира близо до крепостта. Иначе било безсмислено йоанитите да влачат от там плочите и грамадните каменни блокове.\nЗа деветте месеца, които прекарал в Бодрум, Нютън открил развалините на мавзолея, а под слой от земя и смет — още четири плочи на Скопас. Когато разкопките били към края си, намерили най-ценната находка, която разсеяла всички съмнения — начупените на много парчета двуметрови статуи на Мавзол и Артемизйя, намиращи се по-рано изправени в колесница отгоре на мавзолея, почти цяла мраморна конска глава, дълга един метър, с бронзова позлатена юзда и накити.\nБило чудно, че главата се оказала деформирана. Нютън се досетил, че конете, впрегнати в колесницата на карийските монарси, се намирали на шестдесетметрова височина. С това се и обяснявала несъразмерността — конят трябвало да се гледа отдалече и отдолу.


(пренасочване от Сдружение на българските писатели)\nСдружението на българските писатели се сдобива с по-широка популярност през 2001 г., когато номинира за генерален директор на БНР поета Иван Бориславов, а след това оттегля предложението си. Скандалът води до перманентна криза в организацията.\nСдружението обявява годишни награди, чиито носители са Атанас Славов, Кристин Димитрова, Керана Ангелова, Мирослав Дачев, Иван Теофилов, Валери Стефанов и др.\nСтраница на Сдружение на български писатели в Slovo.bg Архив на оригинала от 2004-02-10 в Wayback Machine. (мъртъв линк)\nВзето от „https://bg.wikipedia.org/w/index.php?title=Сдружение_на_български_писатели&oldid=10954466“.\nПоследна промяна: в 17:48, на 1 май 2021


Бутнаха “паметникът на турския войн” – BulgariCA\nby Евгени Веселинов • 2009/10/01 • 0 Comments\nЕвала, а не Ашколсун + video\nНа 8 юли 2009 г. директорът на Историческия музей в Попово, съобщава за издигнат паметник на незнайния турски войн в село Славяново, който се намира точно срещу джамията в селото и е висок около 6 метра. Представлява каменна пирамида с полумесец с окръжност с размер 1,5 метра. Паметникът е издигнат от нерегламентирана организация, наричаща се Български червен полумесец, която е разследвана за раздаване на продукти, с цел купуване на гласове по време на евроизборите през юни. Тогава е повдигнат и въпросът, че по закон не може да съществува такава организация в България. Прокуратурата е сезирана и решава да бъде съборен. ДПС отрича да има нещо общо с организацията, издигнала паметникът. На 26 септември 2009 г. в поповското село Славяново е учредена партия „Мюсюлмански демократичен съюз\nЖителите на село Славяново са доволни от събарянето на каменната пирамида на братята Юзеирови\nМнения на политическите сили\nШумен, 1 октомври 2009г. Така, както изглежда имаме държава. Защо пък не, ще кажете - стига вие журналистите сте я плюли. Ако приемем, че фактите са вид секрет, отделян от жлези и устна кухина, то сега е време да проверим съдържанието му. Този път дъхът е чист! И фактите са неопровержими в полза на държавата. Резултатът най-накрая, от години, е 1:0 за институциите. Успяха да спазят закона, и по-важното е, ДА ГО ПРИЛОЖАТ, без да се съобразяват с това, какво ще кажат тези, които са го нарушили. Резултатът е един съборен мним "паметник" на един един още по-мним и илюзорен турски войн. Този път можен да кажем спокойно "Евала", а не "Ашколсун".\nКакво се случи снощи в едно родно българско село?\nЖителите от Славяново приемат с облекчение събарянето на каменната пирамида, наречена от братя Юзеирови "паметник на незнайния турски воин", съобщи БТА, като цитира кметът на станалото известно през последните дни село Васил Стоилов.\nТой допълни, че разрушаването на пирамидата се приема със задоволство дори от мюсюлманите, защото те също са били притеснени от действията на двамата братя. Всички техни действия бяха противозаконни, те се подиграваха с цялата държава - и с християни, и с мюсюлмани, каза кметът Стоилов.\nКаменната пирамида беше разрушена снощи около 21.30 часа б.вр., казаха жители на селото, които са забелязали фадрома, придружена от полицейски автомобили. Малко по-късно се  чул тътен от сгромолясване на каменната пирамида. Кметът на селото каза, че също не е имал информация, че съоръжението ще се събаря в този час и разбрал за разрушаването на паметника след 22.00 часа. За премахването на незаконно издигната пирамида имаше издадена заповед от прокуратурата в Попово.\nВчера следобед полиция е иззела от клуба за приятелство на братя Юзеирови книги с религиозно съдържание, в една от които се е проповядвал джихад. Иззети са и компютърни конфигурации.\nОкръжната прокуратура в Търговище е изготвила пет преписки срещу братя Юзеирови, две от тях са за проверка на учредения от тях Мюсюлман-демократически съюз, една е за незаконната пирамида в частния им имот.\nДнес в селото има масирано полицейско присъствие, но жителите са спокойни и доволни от премахването на паметника, защото според тях той е насаждал омраза и напрежение, каза кметът Васил Стоилов. Две полицейски коли дежурят до срутения "паметник на незнайния турски войн", както го нарече единият от инициаторите на Мюсюлман-демократичния съюз Али Юзеиров. От паметника е останала само купчина камъни.\nКоментари след събарянето на незаконния паметник в Славяново\nПремиерът Бойко Борисов (ГЕРБ): Доколкото знам в Славяново има незаконни постройки и прокуратурата, и органите на реда са взели необходимите мерки и се надявам повече по тези незаконни неща да не се говори”, каза премиерът Бойко Борисов в късната емисия новини на БНТ. Той допълни, че в случая държавата си е на мястото и за подобни постройки има ред, който трябва да се спазва. Министър председателят на се опасява от нагнетяване на етническо напрежение в Славяново заради събарянето на "паметника на незнайния турски войн".\nПрезидентът Георги Първанов (БСП): Аз виждам в това, което стана в последните няколко дни провокация към етническия мир, провокация към конституционния закон в страната. Създаването на една подобна формация без съмнение предизвика напрежение. Мисля, че отговорът на обществото и на институциите беше адекватен. Най-важното за мен е компетентните органи да изяснят кой е инициаторът извън изпълнителите. Те не са най-важните. За мен е важно дали тук стои някоя структура отвън в лицето на радикалния ислям. Трябва да се действа безкомпромисно. Не очаквам сериозни проблеми, защото обществото е зряло и мъдро и много се надява да не се експлоатира политически този въпрос, а наистина всички да бъдем консолидирани от действията на компетентните органи. Никой не се сеща, че в България има десетки паметници, на които са изписани имената на мюсюлманите, които са дали живота си за освобождението и обединението на България по време на Балканските и Първата световна война. Нека да четем тези паметници."\nВолен Сидеров (Атака): "Подобни провокации, като строителството на паметник на незнайния турски войн, са дело на умствено несъстоятелни хора. Тези провокации не трябва да се приемат леко. Това са опити да се дезинтегрира България, това са опити да се удари по националното достойнство. Утре някой арогантен тип може да поиска да направим паметник на убийците от Баташкото клане или на незнайния турски войн. Кой турски войн, онзи който във войската на Сюлейман паша изби 14 хил. българи – на този ли турски изверг ще направим паметник? Мисля, че в този случай беше прескочена една граница на антибългаризъм. Така трябва да действа държавата, която уважава себе си. Това, че паметникът е бил в частен имот няма значение за прилагане на законите на държавата. Нелепо е да се смята, че когато държавата санкционира престъпник, това би довело да напрежение."\nНиколай Бояджиев (кмет на Рудозем): "Паметникът на птицата сокол (символизираща, както наричат председателят на турската партия ДПС Ахмед Доган), който бе разрушен в Рудозем след изборите през 2007 г. и паметникът на незнайния турски войн в село Славяново са различни по символика, но имаха една и съща цел – обезбългаряването на страната. Паметникът на сокола, от който е останал само фундаментът, нямаше никаква стойност. Това бе готова фигура на грабливата птица, купена за 100 лв. от Асеновград. Скулптурата обаче бе поставена съвсем символистично на мястото на паметника на Георги Димитров и имаше за цел да покаже, че промяната, демократизацията в Родопите е дошла благодарение на ДПС, което е абсолютна глупост, защото когато ние сваляхме тоталитарната власт, ДПС изобщо не съществуваше като понятие. Лидерът на ДПС сам е казал, че дали ще има 35 или 40 депутати няма значение, защото е важно да е във властта. За пръв път от толкова години той не е във властта, което е нормално за всяка една политическа сила. Не бива обаче толкова да драматизира всичко. Няма политическа сила, която да е била по-дълго във властта от ДПС. Българският народ показа, че е време Доган да си почине. Той не е нито заплашван, нито по някакъв начин са заплашени религиозните свободи на нацията и националното достойнство на нашите братя и сестри, така че няма никакъв проблем. Това което се случва в момента, цели да се постави на карта спокойствието, да се изнерви обстановката, което не става без мълчаливото съгласие и клатенето на глава на някои хора, които до скоро бяха министър-председатели. Това е целенасочена политика, която се провежда в момента в България. Цели се нагнетяване на обстановката, а това се постига най-лесно с начина, по който постъпват двамата братя. Всичко се прави последователно – паметник, създаване на неконституционна партия, провокиращо име – мюсюлманска и т.н."\nЯне Янев (РЗС): Всичко, което се случи около този паметник, и този молитвен дом показва, че няма никакво действие от страна на кмета на Община Попово, защото той е виновен паметникът да бъде построен. „Аз искам този случай да се изясни и да се разбере, защо общинската администрация в Попово е била безмълвна и е действала постфактум. Освен това съм внесъл искане - да се изслуша ръководството на ДАНС, какви превантивни действия са предприели и има ли информация за действията на братята Юзеирови по отношение на разпространението на тази проислямистка литература, която подтиква хората към радикализъм. В това село никога не имало такива групи, които да провокират етническо напрежение и които желаят да моделират сценарий, който би довел до непознато за България конфронтиране на верска основа. Това не е паметник, а нещо, което провокира общественото мнение в село Славяново”.\nКрасимир Каракачанов (ВМРО): "Много положително дело е това. Един паметник, който скандализира българското общество и създаде предпоставки за етническо напрежение. Неговото събаряне беше необходимо. Този паметник е първо незаконен, и второ той провокира чувството на българите. Тъй като това беше един паметник, който трябваше да увековечи османските воини, загинали за България. Османските воини са загивали в България като поробители, а не като освободители и този паметник нямаше място на територията на Република България, допълни Каракачанов.\nВасил Стоилов (Кмет на с.Славяново): От "паметника" на незнайния турски воин остана само купчина камъни. 5-метровата пирамида с полумесец и кръст отгоре, е съборена с някаква машина, но все още не се знае кой го е направил. Повечето хора от селото все още не знаят за станалото. В населеното място е спокойно. Селото е център за други 7 по-малки населени места в региона, за това редовно има патрулиращи полицейски инспектори."\nИван Костов (ДСБ-Синя Коалиция): Случващото се в Славяново по-скоро ми прилича на театър, а събитието, което се разиграва, е една голяма медийна операция, която цели да привлече вниманието. Ситуацията в Славяново е неуместна и нелепа провокация. Хората, инициирали създаването на Мюсюлман-демократичния съюз са видимо некомпетентни. Мисля, че единственият аргумент, че това е някакъв фундаментализъм, който трябва да бъде уловен в зародиш, също ми изглежда несериозен."\nЧетин Хюсеин Казак (депутат от ДПС,Шумен):"Тревожно е, че държавата извършва действия, които са в разрез с националното законодателство и законовите процедури. Държавата дава много лош пример на гражданите. Посланието на държавата чрез този акт е доста тревожно специално що се отнася до начина, по който е извършено. Не може държавата да нарушава собствените си закони - представители на държавата да нарушават и да не спазват законовите й правила при осъществяването на техните действия. Не може без да спазва законите държавата. Подобни действия биха могли да се класифицират като „самоуправство на държавата”. Трябва да се обърне сериозно внимание на подобни симптоматични актове, които ако се превърнат в тенденция, би било доста тревожно за това, което ни чака като държава и общество.”\nАли Юзеиров (единият от създателите на незаконните партия и паметник): „ Никой не се е произнесъл тази литература дали е незаконна или е законна. Когато се произнесат хората, които са иззели литературата, тогава ще говорим дали тя е била законна или не, дали е подтиквала към радикален ислям. Идеята за построяването на паметника в Славяново се роди от това, че много наши прародители, родители, дядовци, бащи, по никакъв начин в мойто родно село, а и в други села не е почетена тяхната памет. Ние решихме съвсем тенденциозно да направим такъв монумент за тези хора и то в наш частен дом. Ние не сме го направили на общинска територия. Не знам какво да мисля. Това със събарянето на паметника вандалщина ли е ? Държавата ли го е съборила. Ние имаме още време за обжалване. Доколкото чух от изявлението на премиера, държавата си е свършила работата, това означава, че държавага е съборила паметника. Ако наистина това го е направила държавата, в частна собственост е съборила градеж, без държавата да се произнесе, че в името на народа това е незаконно, аз ще си търся правата. Нормално е да има негодувание към всяко едно начинание в една демократична страна. Но както има негодувание, така има и сипатизанти. Винаги има доброжелатели има и недоволни. Ако ни подведат под отговорност за незаконни десйтвия – ние ще си понесем нашите последстивя.\nНа 8 юли 2009 г. Пламен Събев, директор на Историческия музей в Попово, съобщава за издигнат паметник на незнайния турски войн е издигнат в село Славяново.\nСамият паметник се намира точно срещу джамията в селото и е висок около 6 метра. Представлява каменна пирамида с полумесец с окръжност с размер 1,5 метра. Паметникът е издигнат от нерегламентирана организация, наричаща се Български червен полумесец, която е разследвана за раздаване на продукти, с цел купуване на гласове по време на евроизборите през юни.\nТогава е повдигнат и въпросът, че по закон не може да съществува такава организация в България. Прокуратурата е сезирана и решава паметникът в село Славяново да бъде съборен.\nДПС отрича да има нещо общо с организацията, издигнала паметникът.\nНа 26 септември 2009 г. в поповското село Славяново е учредена партия „Мюсюлмански демократичен съюз" 640 членове. Нейни инициатори са братята Али и Юзеир Юзеирови заявяват, че в новата партия може да членува всеки, който е приел етичните норми на мюсюлманството, но отричат това да бъде партия на етническа основа. Учредителното събрание на новата партия завършва с Османски военен марш, който е и химн на партията.\n← Наркоман е 1-ят починал от свински грип в България\nАмериканка от Ел Ей в “Козелът” на Радичков →


28 октомври 2010, 16:35 Публикувано в BgLOG | 15 коментара , 565 прочита\nАз едно не мога да разбера. Този университет е държавен. Субсидира се с държавни пари. Какъв интерес има държавата да гони студентите от него, като колкото по-малко студенти има в него, толкова повече пари трябва да даде държавата, за да поддържа базата му? Или логиката е обратна - колкото повече пари има в него, толкова повече пари трябва да се дават за субсидия на студент, следователно във време на криза е по-добре да няма студенти? Ами че то и без това няма! (донякъде и заради демографската криза от преди 18 години)\nНякои хора коментираха, че Дянков си е изпуснал нервите. Аз не мисля така. Нещо повече - убедена съм, че не е. Дянков като финансист вижда в СУ единствено проблем - трябва да се дават някакви пари, трябва да се правят някакви реформи, трябва да се води битка с хора, които са се окопавали на местата си от десетилетия...Трудна работа.\nЗатова вместо да се мъчи да върши работата, за която всички ние му плащаме, той подхожда към проблема по оригинален (но не точно уникален) начин: Няма университет, няма проблем.\nВсичко много хубаво, г-н Дянков. Но как ще обясните мястото на СУ "Св. Климент Охридски" в света според www.webometrics.info като е толкова лош??? 777-мо място!!! За справка, НБУ е на 1816-то място. Всички останали са под 2000-ното място. Това е огромна разлика от повече от 1000 места! Явно СУ не е толкова ненужен и безполезен след като е високо оценяван и от световните класации и от родните и от бизнеса и от студентите. Да не говорим за десетките хиляди левове във вид на договори с МОН и ЕС , които факултетите по естествени науки вкарват в него и в страната като цяло! Да не говорим за статиите от най-високо ниво публикувани в СВЕТОВНО ИЗВЕСТНИ списания (такива с реален импакт фактор!), не в родните образователни вестничета.\nИ каква е логиката един МИНИСТЪР да гони студентите от най-добрия български университет? Да го смаже? Да го унищожи? Това ли е целта? Това ли е изходът ни от кризата - да унищожим това което е добро и да започнем от начало с Техническия университет в ПЕРНИК? Пълен позор!\nВ СУ има проблеми, това всички го знаят. Има страхотни проблеми. Трудно е да се направи реформа, трудно е да се въведе мениджър, който да не е също толкова продажен колкото и сегашните управници. Трудно е да намериш кадърен човек, който да разбира от финанси, но също така и да може да оцени добрите насоки в развитието на един университет. Защото г-н Министър, ако си мислите, че ще сложите мениджър и утре след като се уволни 80% от личния му състав, СУ ще започне да произвежда патенти, много сте се заблудили. За да се създадат патенти и продукти, трябва да се инвестира в НАУКА и в ПРИЛОЖНА НАУКА - две направления, от които и СУ и МОН бягат като от чумави. Защото те изискват кадърни хора на върха, образовани и работливи хора на дъното и много пари. Но без тях, парите няма да потекат от СУ. Няма как да стане! Но за всичко това се изисква ясна визия, разбиране на проблема и разбира се, твърда ръка и пари! Неща които сегашното управление очевидно няма.\nСрам ме е от постоянните нападки на министрите към СУ. Това е ДЪРЖАВЕН университет. Което ще рече, че въпреки автономията си, той принадлежи на Държавата и на бълг. народ. Това предполага, че държавата трабва да се грижи за него, не само да го плюе. Защото в този университет се образоват бъдещите управници и специалисти. Какво правите драги ни г-н Министър? Какво правите с нашето бъдеще?\n# | от MariaD на 28 октомври 2010, 17:39\nГледай сега, как поразяващата уста СД, ни натъжи най-усмихнаия физик в БГлог и на Балканите. Дени, не му се впечатлявай чак толкова, репутацията на СУ е издържала много по-последователни издевателства от тези, на които е способен господин СД.\nМен друго ме тормози, в точки ще го напиша за по-кратко:\n1. като имаме НАОА, що беше нужно "с институт Отворено общество (или който е да е друг нищо лично срещу ИОО) изработихме рейтинг". Може ли моля, НАОА да върне в бюджета парите за тази й неосъществена основна функция, и също да се публикува, колко пари е струвало изработването, къде ще се съхраняват данните и колко и кои човеци ще ги обработват. Друг любопитен въпрос е дали пък да не закрием НАОА, щом оценката може да се върши от друг.\n2. като искаме приходи от университетите, може ли най-накрая да уточним, ама ясно като бял ден:\nа) смисъла на понятието "държавна поръчка", кой я определя и как (кои данни и анализи използва например), и - как й се формира цената дето държавата я плаща пък университетте я "пилеят"\nб) по коя методология най-доходните университетски дейности - развойна и приложна наука - могат да се "фокусират с център студентите", че не съм срещала в никоя от развитите държави такваз цел и такваз методика да се прилагат.\n# | от denijane на 28 октомври 2010, 18:01\nО, Мария, не ме е натъжил, по-скоро ядосал :) А и ме е яд не на него, а на ръкововодството на СУ - ректор и декани, които не правят нищо, ама НИЩО за да отвърнат на удара. Което е дори по-срамно от глупостите на Дянков. Вместо да отидат по медиите и да започнат войната, всички са се смишкарили и умуват. И какво умуват не ми е ясно. Крадат ни, обиждат ни, а ни е си траем. Това го казах и на шефа ми, но засга полза няма.\nА по въпроса с НАОА и акредитацията доколкото си спомням при последният напън, на нашия факултет ни беше известено последни, че трябва да правим такива неща. Според мен отново с цел данните за СУ да излязат по-лоши, защото каквото и да си говорим 3-4 факултета правят цялата научна акредитация на СУ. Но тогава всички бодро се справихме за 2 дена :)\nНо в случая не става въпрос за данни, става въпрос за лична вендета на 2ма министри срещу СУ. А ББ нали не е помирисвал такова нещо, слуша и говори глупости. Както и да е - пари никой на никого няма да върне. Акредитацията се направи, всички платежоспособни са щастливи и това е положението.\n# | от denijane на 28 октомври 2010, 18:14\nА колкото до приложната наука - ами че ние единственото което произвеждаме от много време е преводачи, проститутки и специалисти за износ. Плюс безкрайно количество юристи, икономисти и психолози/социолози. Та за каква приложна наука да става въпрос? Единствените хора, които развиват такова нещо са разни бизнесмени с възобновяемите източници. За да развиваш приложна наука ти трябва:\n1. Солидно научно базово образование\n2. База за развиване на нетеоретични специалности\n3. Хора имащи обучени от студенти що е то приложна наука в същата тази база\n4. Хора познаващи правната страна на въпроса и способни да управляват такава приложна научна дейност - сега аз може и да измисля нещо, ама никой НИКОЙ няма да ми помогне да проверя какво е положението с лицензи и патенти, никой няма да се хване да наема адвокат и преводачи, които а) да могат да преведат документацията б) да знаят къде да я изпратят и в каква форма в) да са склонни да се борят с големите компании и всички компании които изкупуват патенти на килограм за моето право да регистрирам съответния продукт.\n5. Хора които да инвестират в целият процес, защото очевидно нещата не се създават от само себе си и хората по цялата верига трябва да се хранят, обличат и съществуват междувременно.\nВ България няма никаква култура на научното предприемачество. Какви пари тогава, какви пет лева?! За патенти и дума не може да става - освен в разни изключения от биотехнологичен характер, които имат зад гърба си едни големи и омразни корпорации.\nПо-реалистичното е да се разчита на пари от договори с ЕС. Но хората отново не са образовани как да пишат проекти, как да ги печелят и как да ги управляват. Има групи, които печелят и то добре от такива проекти, но са сравнително малко. А предвид това че ни липсват всички изброени по-горе точки, държавата би могла да се хване да обучи хората да печелят поне европейски пари и да ги вкарват тук. И след това да стимулира университетите да инвестират в истинска научна база и най-накрая да излезем от тоя скапан затворен кръв, в който сме. Но разбира се, нищо от това не се случва, и само някакви самодейци успяват да прокопсат някак.\nП.С. Оня ден гледах как се отчита европ. проект по ФП7 в интернет. Ми 3 човека с висше образование + жокер обади се на приятел + гугъл едвам измислихме какво значи част от терминологията. А то всичко е много просто. Къде са курсовете за управление на такива проекти? Къде са юристите, които да съветват физиците какво по дяволите значат думичките, на които се дзверихме. Нещата не са сложни, в никакъв случай и с известен зор и опити и грешки ги научаваш. Но защо трябва да има зор изобщо?\n# | от MariaD на 28 октомври 2010, 20:14\nДени, ми 7аРП не е ли баш за научни развойни дейности, иновации и академични мрежи и пр.? Сори за "зор-а". Информационните дни и наблюдаващия на проекта хич ли не помогнаха?\nИначе и аз така ги разбирам договорите на университетите. А не "за наем на помещения", прикрити и като "съвместна дейност" понякога. Също, не си представям откъде ще се вземе мениджър, дето да може да вдява от цялото ветрило направления в един университет като СУ, че да менажира парите в интерес на студентите и акдемичната наука едновременно. По-мога да си представя такъв в УАС или НХА или в друг университет с по-тесен профил да свърши полезно мениджърските дела, ама може и да се заблуждавам, щото к`во ми разбира на мен главата от многобразието на техните научни направления.\n# | от denijane на 28 октомври 2010, 21:52\nМи не знам за какво беше проекта, аз само гледах :) Вероятно е било наистина нещо за иновации и мрежи, защото май имаше планиран уъркшоп. Но дори на името не обърнах внимание в старанието си да не шпионирам. Попаднах в кабинета случайно, но реших, че ако е тайно щяха да ме изгонят и затова останах да зяпам. И в един момент се оказа, че има някакви таблици, които не е съвсем ясно как се попълват, а пък упътването беше за стара версия на сайта и така. Наложи се да умуваме като 3та глупаци :Р\nЗа информационните дни не знам, аз не участвам в такъв проект (мисля?!), още по-малко да го ръководя, така че не е имало нужда да присъствам на такова нещо. А за наблюдаващият - май и до нея се е стигнало преди да се появя аз. Но щеше да тъпо да я питаме как да попълним елементарна таблица. Предполагам, че ще каже ако не е попълнена вярно. Кой знае. Наистина, на мен ми беше първа среща с тази страна на европейската бюрокрация.\nА за останало си съвсем права. И на мен ми е трудно да си го представя как един човек ще може да отговаря за всички факултети в СУ и да е безпристрастен по отношение на техните нужди и интереси и да го е грижа за всичките. Още повече пък и да не е корумпиран и да няма интерес да стане.\n# | от DF на 28 октомври 2010, 23:13\nИзвинете, че ви нарушавам разговора! Двамата ни добре известни с издънките си политици, с имена от по две главни букви, не са учили в СУ, защото не им е стигал акълецът, за да бъдат приети там, така че има за какво да си отмъщават, освен това на нашите управници не са им нужни добре образовани млади хора, които да са конкурентноспособни. А бе, прост народ с наведена глава лесно се управлява. На такива политици им трябват тихи роби, които си продават гласа за 20 лв и да се примиряват с мизерията без да роптаят срещу мерзостите на новоизлюпените тъгаши. Та в този ред на мисли, образования електорат си е голям проблем, т.е. излишен е. Заради такова държавно отношение към образованието в България много деца предпочитат пътя на законната емиграцията, която нежно наричаме "Образование в чужбина"\n# | от Ela Georgieva на 28 октомври 2010, 23:55\n# | от Ela Georgieva на 29 октомври 2010, 00:30\nСъжалявам, преди малко бързах и не си написах коментара.\nАз бих запитала - след като прочетох линка с думите на Дянков - защо точно го е казал? Защо не препоръчва да се преместят в СУ?\nПричините може да са съвсем логични и разумни.\nОтносно университетите - ако едно нещо не върши работа, не е ефективно, не създава конкурентноспособни дипломи/специалисти - няма смисъл да се продължава да се наливат пари в такъв паметник. Не говоря за СУ конкретно, а по принцип.\nНосталгията е едно, но когато водата е до шия, все от нещо трябва да се отървем, за да можем да не потънем съвсем. Иначе - "на гол тумбак - чифте дипломи"...\n# | от denijane на 29 октомври 2010, 00:51\nЕла, не става въпрос за носталгия. Не случайно сложих линк към класацията на университетите ни - СУ наистина е най-добрият в България. Да - има много проблеми от всякакво естество. Но какво остава за другите университети? Те с какво точно са по-добри. И защо винаги по адрес на СУ отиват ругатните. Никога нищо конструктивно, само обиди и намаляване на парите. Ми естествено, че трябва да има реакция. Въпросът е защо все още няма адекватна такава!\n# | от denijane на 29 октомври 2010, 01:05\nПлюс това, не знам какво значи "не произвежда специалисти". Какви специалисти трябва да произведе?Такова нещо вече няма, има степен бакалавър - тя дава общо познание по даден предмет - т.е. с такава диплома не можеш да впечатлиш никого. Магистрите са специалисти и такива СУ произвежда и дипломите всъщност се ценят.\nТа кой е този университет, който произвежда специалисти? УНСС? На техните дипломи никой не вярва. Техническият? Всичките ми съученици, които учиха там "нещо" станаха програмисти или друго подобно - нищо общо със специалността им. За НБУ не мога да коментирам, защото единственият мой близък учил там успешно емигрира в Белгия и наистина е специалист. Ми това е положението. Това са специалистите. Изключвам военните университети, за които признавам нищо не знам. За останалите (аграрни, химически и т.н.) мога да съдя отчасти по парите от договори с МОН, които печелят - има такива, т.е. вероятно и те произвеждат специалисти, но доста по-малко. Т.е. СУ е лидерът в България. В него се образоват бездарните ни адвокати и политици, в него се образова огромна част от населението ни. И аз също бих искала да попитам г-н Дянков, според него в кой универститет в България щях да получа по-добро образование по теоретична физика. Да ме насочи, да се ориентирам натам просто...\nОтново - не отричам, че СУ има проблеми, които е крайно време да бъдат решени. Но не е това начинът. Начинът е измислен от големите университети по света - създава се борд, назначава се мениджър, който съставя (реалистичен) план за развитие и ако той бъде одобрен, мениджърът го изпълнява и се ОТЧИТА пред борда. Толкова е просто, само трябва да го поискаме. Ама никой не иска - нито държавата, нито универститетът.\n# | от MariaD на 29 октомври 2010, 12:36\nЗамислих се над следните числа: в БГ има 52 университета, от които 32 са държавни - т.е. съотнощението публично/частно висше обр. е 3 към 2. Значи най-вероятно има нещо като пазар за квалификацията след училище иначе, частните как ще съществуват. Чак 20 "перачници за пари" по тази сложна процедура за откриване не вярвам сенчестият бизнес да е отворил, а и възможностите на този точно вид бизнес да препира са много малки в сравнение с разходите за издръжка. При толкова развита мрежа от частни ВУ има чудесна възможност да се разгледат данните за цената на обучението поне по специалностите, които се предлагат едновременно и от частни и от публични ВУ. Що никой не го прави? Тайна ли са финансовите отчети на частните ВУ?\nИ отделно - всичките тия 52 са акредитирани от НАОА и се предполага (вече минаха 3 цикъла на акредитация и одит на вече същестуващите акредитации), че НАОА вече е натрупала информация за качеството. То такава й беше идеята на НАОА - тя, чрез обективни проверки да натрупа данни и да направи рейтинг на специалностите, че хем да се ориентират студентите, хем да се било опирало финансирането на реални данни за качеството. Като нищо от тия неща не се случва 10 години, редно е НАОА да даде поне някакво публично обяснение защо не се случва. Не е ли?\n# | от denijane на 29 октомври 2010, 14:03\nКачество? Като знам какво е качеството в СУ, не мога да си представя какво се случва по другите университети. Въпросът "Защо" разбира се е много удачен, но той не се задава. Например - защо някои ректори могат да си позволят нови и скъпи коли, защо всички ректори забогатяват на новия си пост, защо същите тези ректори, шефове на БАН и т.н. не търпят никаква наказателна отговорност - правят се някакви разследвания, откриват се някакви неща, и нищо. Едно голямо НИЩО. Също вероятно би било полезно да се разгледат досиетата на част от тези хора. Но това е една друга тема. Знаем, че нашите политици в момента обичат само да си говорят. Правенето им е "неправене" - не дават пари, не подкрепят даден университет, не се интересуват от проблемите му и т.н.\nКакто и да е. Ето някои новини, които получих днес по пощата си:\n"- Готова е вече рейтинговата система на висшите училища. Показва ли тя нещо различно от обичайната ни представа?\n- Рейтинговата система съответства на интуитивните очаквания на българина. Това, което ние си знаем - естествено, че Софийският университет е най-добрият университет. Но тя показва и много други неща, които могат да ни бъдат от полза."\nБизнесът избра Алма матер за №1:\n"Той даде пример със специалност физика, в която Алма матер е най-добър в момента. В същото време има наш университет, готвещ физици, от които нито един не е започнал работа по специалността, посочи министърът. Има твърде голяма вероятност догодина държавата да спре да финансира специалностите в тези висши училища, които бълват безработни, заяви още просветният шеф. "\nИзлишно е да казвам колко съм горда с факултета си. Дори ако е най-пропадналият в целия университет, пак сме доста производителни. Както каза шефът ми оня ден - "ти вече толкова си свикнала да фотосинтезираш, че извличаш пари и за бонбони" . :)\n# | от gala_hope на 01 ноември 2010, 10:12\nАз съм против такъв род нападки, които нараняват именно работещите в СУ, както и неговите възпитаници. Дано все пак се проясни и дали ще има отговор на толкова много въпроси, които сте поставили нагоре. Между другото аз съм родител на студент в СУ, той беше приет и в други 2 ВУЗ-а, в които кандидатства, но предпочете СУ и изчака първото класиране, за да се запише, за мен решението му е правилно, вярвам в СУ и в качеството на образование там.\n# | от Tosh на 02 ноември 2010, 15:39\nОт ТУ повечето стават програмисти, защото почти няма пазар за хардуерна работа, освен това работите се припокриват, инженерите не им е работа само да запояват (и техниците го могат), проектирането на интегрални схеми се прави със специални езици за програмиране.\nТова колко е кадърен един студент, завършил даден университет според мен зависи повече от студента.\nУниверситетът може да ти даде материална база и опита на учени изследователи, които да дават пример и да вдъхниовяват, но ти ако не щеш да учиш или нямаш възможности - да не би в СУ да имат по-добра фуния, с която ти изливат знанията, отколкото в ПУ, или по-твърди палки, с които те шибат да учиш. Иначе да, има спад в нивото на студентите (поне в моята алма матер), но според мен това е отчасти заради повишената бройка приети студенти, в предни години такива образи въобще не биха били приети, и тъй като ВУЗ-овете се борят за бройки и за субсидии за да оцеляват, пускат напред и некадърниците...\nСпоред мен класациите са в порочен кръг по начало. По-богатите университети с по-добра материална база и/или повече традиции и/или по-престижни в общественото мнение по някаква причина (реклама и пр.), привличат най-много от най-добрите кандидат-студенти и най-добри инвестиции (на Запад), съответно тези студенти постигат резултати и т.н. Трябва да стане нещо изключително, да се появят много надарени студенти и учени или извънредно щедри инвеститори, за да се пробие този порочен кръг.\nВ изследвания където са нужни много вложения в техника, институтите от по-долните дивизии нямат никакъв шанс спрямо престижните, те прогресивно изостават, особено предвид че си губят най-добрите кадри, които отиват там където могат да работят. Също така, университетите, които се намират на места с по-малко инвестиции и по-бедни райони очевидно ще постигат "по-ниска реализация на кадрите" отколкото тези в София.\n# | от Teri на 03 ноември 2010, 18:11\nЗа мен това правителство е тотално сбъркано.... Надявам се да си ходи. Не може да се отнася така с образованието и с науката. Само магистрали, спортни зали и грандомански проекти са му в акъла.


Лудогорец - Брага: 21.10.2021 | BGPrognozi.info\n» Футболни прогнози » Лудогорец - Брага: 21.10.2021\nОтборите на Лудогорец и Брага се изправят един срещу друг в мач от третия кръг на група F в турнира Лига Европа. Мачът ще се проведе в четвъртък от 19:45 ч. на стадион "Хювефарма Арена".\nТимът на Лудогорец ще се стреми да постигне първа победа в групите на Лига Европа за сезон 2021/22. Задачата на "орлите" е тежка, тъй като те приемат качествен съперник в лицето на Спортинг Брага. Гостите от Португалия имат един успех и едно поражение в групата до момента, като заемат 2-рото място в таблицата и са с две точки повече от "орлтие". Тимът на Брага записа успех с 3:1 над Мидтиланд у дома в миналия кръг и в момента е без поражение в пет поредни двубоя.\nЛудогорец започна участието си в групите на Лига Европа с положителен резултат - реми 1:1 при визитата на Мидтиланд. Българският шампион обаче загуби с 0:1 от Цървена звезда в следващия си мач у дома. Сега на Лудогорец му предстои ново домакинство и тимът трябва да избегне поражението, за да остане с добри шансове за класиране в 1/16-финалната фаза. Очаквам Лудогорец да изиграе добър мач и да вкара попадение на Брага, но и гостите е доста вероятно да се разпишат.\nГледайте Лудогорец - Брага НА ЖИВО в интернет Заложи на Лудогорец - Брага сега! Топ коефициенти за Лудогорец - Брага тук


ЕКСКУРЗИЯ ДО КУБА ООД – избран съветник на бизнеса в региона\nЗакупуването на продуктите на Екскурзия До Куба ООД и пазарното състояние в настоящия момент\nВ наши дни пазарът предлага множество и специфични продукти, като например тези на „ЕКСКУРЗИЯ ДО КУБА“, задоволяващи специалните искания и потребности на ползвателите. Експертите на „ЕКСКУРЗИЯ ДО КУБА“ са на мнение, че търсенето на редица продукти в много случаи довежда до уголемяването на пазара. Според екипа на „ЕКСКУРЗИЯ ДО КУБА“, колкото по-желани са дадени продукти, толкова по-офертирани ще са те. Пазарът в този момент до огромна степен контролира и отношението на много производители и търговци към техните потребители, но за „ЕКСКУРЗИЯ ДО КУБА“ приоритет е крайният потребител и желаните от него продукти.\nУсъвършенстването на продуктите на Екскурзия До Куба ООД винаги успява да улови новостите\nНай-добрата инвестиция според специалистите на „ЕКСКУРЗИЯ ДО КУБА“ е да влагаш в нуждите на своите клиенти, поради причината, че те са онзи елемент, без който никакъв бизнес не би могъл да е успешен. Ние от „ЕКСКУРЗИЯ ДО КУБА“ сме устремени към продължително развитие. Доверете се на „ЕКСКУРЗИЯ ДО КУБА“ , за да бъдем истински партньори – превърнете се в нашата насока за развитие, а ние обещаваме да сме прогреса, който ви е нужен.\nекскурзия до Куба – 40272\nЦената на създадените от Екскурзия До Куба ООД продукти в магазините\nПридобиването на одобрените от вас продукти присъства като задача, на която е важно да се гледа действително сериозно. Креативността на цялата база от продукти на „ЕКСКУРЗИЯ ДО КУБА“ ги окачествява като съществени, защото купувачът би ги разпознал когато попадне на тях. Забележителността на създадените от „ЕКСКУРЗИЯ ДО КУБА“ продукти последица от голямата издръжливост на качеството и ефикасността им, на иновативната им черта плюс това, че нашите артикули са оригинални. Стойностите на предлаганите от „ЕКСКУРЗИЯ ДО КУБА“ продукти са по вашите средства. Сега търговията отваря безброй опции за шопинг на вариращи цени. Ние от „ЕКСКУРЗИЯ ДО КУБА“ ви предоставяме изгодно решение, което е вашето най-далновидно решение при избора на продукти.\nЗа да бъдете удовлетворени, ние Екскурзия До Куба ООД безспирно актуализираме представяните от нас продукти\nНие от „ЕКСКУРЗИЯ ДО КУБА“ откриваме как да подобряваме разпространяваните от нас продукти неспирно, за да бъдат те адекватни на съвременните потребности. Целият набор от продукти на „ЕКСКУРЗИЯ ДО КУБА“ са създадени с незаменими характеристики. Планът на „ЕКСКУРЗИЯ ДО КУБА“, когато изработваме и разпространяваме нашите продукти, обикновено е те да бъдат практични за всеки купувач, но не и хората да бъдат сравнявани, да имаме всички продукти за всеки един от вас и за очакванията ви и потребности. За нас от „ЕКСКУРЗИЯ ДО КУБА“ продължава да бъде приоритет да продължаваме да бъдем на качеството, което доверилите се на нас потребители откриват и оценяват в нас, за да се намираме в хармония с новите възможности и подобренията, които модерното време ни заставя да правим. Ние от „ЕКСКУРЗИЯ ДО КУБА“ проследяваме конкурентните ни магазини и виждаме, че най-вече актуализацията изостава в възприетия от тях подход.\nВсички продукти на „ЕКСКУРЗИЯ ДО КУБА“ са създадени с умисъл да подпомохнат вашия животДайте право на живота ви да стане по-шарен, по-съвременен, по-значим и целенасочен с всеки един от продуктите на „ЕКСКУРЗИЯ ДО КУБА“.\nекскурзия до Куба – 50260\nФинално за продуктите на Екскурзия До Куба ООД\nЗадачата на „ЕКСКУРЗИЯ ДО КУБА“ е да помагаме на потребителите ни да направят съществуването си по-добро. Накрая искаме да изкажем нашата признателност на всеки един клиент, който е заложил на „ЕКСКУРЗИЯ ДО КУБА“. В екипа на „ЕКСКУРЗИЯ ДО КУБА“ непрестанно се стремим да има равенство между всяко нещо, което може да ви трябва и е изгодно. Ние от „ЕКСКУРЗИЯ ДО КУБА“ залагаме на вашите решения, тъй като вие имате доверие в нашите принципи и в предоставяните от нас продукти. Ние от „ЕКСКУРЗИЯ ДО КУБА“ сме съветникът, от който имате необходимост.\nекскурзия до Куба – 86163 клиенти\nекскурзия до Куба – 42570 постижения\nекскурзия до Куба – 54387 разновидности\nекскурзия до Куба – 21838 отстъпки\nекскурзия до Куба – 11450 варианти\nекскурзия до Куба – 73559 варианти\nекскурзия до Куба – 77591 комбинации\nекскурзия до Куба – 32657 предложения\nекскурзия до Куба – 77639 разновидности\nекскурзия до Куба – 18184 новини\nекскурзия до Куба – 67223 бестселъри\nекскурзия до Куба – 53179 снимки\nекскурзия до Куба – 12618 възможности\nекскурзия до Куба – 82805 комбинации\nекскурзия до Куба – 49007 отстъпки\nекскурзия до Куба – 98159 отстъпки\nекскурзия до Куба – 92278 клиенти\nекскурзия до Куба – 86563 варианти\nекскурзия до Куба – 76831 предложения\nекскурзия до Куба – 83393 снимки\nекскурзия до Куба – 61597 предложения\nекскурзия до Куба – 30248 селекции\nекскурзия до Куба – 88046 промоции\nекскурзия до Куба – 47197 предложения\nекскурзия до Куба – 39750 предложения\nекскурзия до Куба – 19634 разновидности\nекскурзия до Куба – 25619 варианти\nекскурзия до Куба – 80304 селекции\nекскурзия до Куба – 47039 разновидности\nекскурзия до Куба – 48631 снимки\nекскурзия до Куба – 13121 цени\nекскурзия до Куба – 72185 варианти\nекскурзия до Куба – 3479 промоции\nекскурзия до Куба – 20672 бестселъри\nекскурзия до Куба – 43382 предложения\nекскурзия до Куба – 32001 новини\nекскурзия до Куба – 19236 селекции\nекскурзия до Куба – 57425 комбинации


Теодора Кулева: Не се съревновавам с Тодор Колев, играя за кеф | EVA.bg\nИрина Иванова 19 юни 2018\nНовото момиче в актьорския отбор на „Откраднат живот“ Теодора Кулева влезе в петия сезон на сериала с тежък кастинг, на който трябва да произнесе един монолог. Монологът представя нейната героиня Албена Войнова, която всички смятат за некадърна връзкарка, успяваща да се добере до тази или онази позиция единствено благодарение на името си. „Намерих страшно много допирни точки между моя и нейния живот – казва ми Теодора. – Имаше едно изречение „Страх ме е, че в края на краищата ще остана в сянката на голямата медицина“, което аз си промених наум така, че да се отнася за мен: „... в сянката на големия актьор Тодор Колев, моя дядо“. По този начин монологът абсолютно съвпадна с вътрешната борба, която водя цял живот, понеже в моето семейство всички са актьори. Дядо ми е Тодор Колев, баба ми – Адриана Палюшева, дългогодишна актриса в Сатиричния театър, майка ми е Албена Колева, баща ми Венцислав Кулев е актьор и драматург.“\nТеодора разбрала, че може би монологът й е въздействал на екипа от Dream Team, който провеждал кастинга, защото я накарали да го каже още няколко пъти, но по различни начини. А тя още от НАТФИЗ знае, че започнат ли да те „въртят на шиш“, значи си предизвикал интерес.\n25-годишната актриса пристига на срещата ни със спортен екип и прилича на момиче, току-що излязло от фитнеса. После разбирам, че спортът винаги е бил важна част от живота й. Признава ми, че идва от „ергенската си квартира“ – собствено местенце, в което „мога да си водя гаджето. Иначе живея с нашите“. Теодора е изключително емоционална, все още непокрита с булото на известността, малко предпазлива, забавна и – като истинска актриса! – превключва с изумителна лекота от режим „смях“ на режим „сълзи“. Да не я е срам, че е внучка на Тодор Колев!\nТеодора, пазиш ли си някакви спомени от дядо ти, от големия Тодор Колев?\nЕдно копринено шалче с изрисувани малки тенисракети, което той ми донесе от Австрия. Не го нося обаче, стои вързано вкъщи на една лампа. Също така си пазя една златна монета, кръст, който той ми е купил от сергия във Венеция, едно дървено човече. Последния път, когато се видяхме и той все още беше здрав и жизнен, бях облечена в черна лятна рокля, надолу разкроена, тип „циганска“. Не я нося навън, но понякога си я обличам вкъщи. После дядо ми се разболя и срещите ни станаха различни, но тази рокля сякаш пази енергията на последната ни пълнокръвна среща, в която той ми помагаше с един материал, който подготвях.\nСънуваш ли го понякога?\nДоста често и винаги е с онази негова малка черна шапка, която всички така добре познаваме. На погребението в последния момент ги накарах да сложат тази шапка вътре, защото тя бе част от него.\nТежи ли ти тази, ще я нарека на майтап, „фамилна обремененост“?\nТежи ми и ме напряга. Когато в различни сайтове се появи информацията, че влизам в „Откраднат живот“, прочетох коментарите под статията и...\nСгрешила си, че си ги прочела.\nБяха супергруби и обидни, написани от хора, които въобще не ме познават. Обичайните неща – че съм връзкарка, че съм избрала тази професия, защото ми е по-лесно. Как да обясня, че когато растеш в такава среда и ги гледаш постоянно тези хора, ти натрупваш. И не е задължително да си некадърен. В крайна сметка смятам, че няма никакво значение. Имам приятелка, актриса във Варненския театър, която отишла на театър за първи път на доста късна възраст, но се влюбила веднага и завинаги. Сега е една от най-добрите актриси, които познавам.


Ясновидецът Любомир Алексиев: В България ще се родят хора, които ще спасят света | Всичко за жената\nИнтервюта 03.03 14:00 1509096 4\nКомпенсация за страданието винаги има, защото това е отворен път към доброто. Страданието на човек го връща към изконните неща, които биха ни вълнували всички, ако не си позволявахме душата да надделее над духа. Затова има хора, които наричаме „духовни“ - те са успели да възвисят духа си над душата. В този момент те са навлезли в състоянията, за които са сътворени, и техните дела се разпростират много повече от това, което те самите си дават сметка, че се случва. Но това винаги зависи от желанието човек да върши добрини, да бъда състрадателен – това помага на човек да намери истинската си посока в живота.\nНевинаги тези, които притежаваме дарби, вършим добро на хората. Много голяма част от нас вършат точно обратното, попаднали в ръцете на Мамона – това е езически демон, всъщност това са парите. А ясновидството го е имало от древни времена. Това е дар, който съпътства хората. Бог праща много свои посланици и знаци, защото за Него е важен и най-малкият детайл от човешкия живот и от човешката болка. Питаш ме какво мислят хората за мен, но за мен е важно какво мисля аз за тях. Ако аз върша лоши дела, Бог на момента ще ми вземе това, което ми е дал. Ако ми го е дал, Той ми го е дал с план, защото Той има за всеки от нас план. Аз в същината си не бих могъл да разбера съдията, който наказва хората със затвор, защото в моите правила неговата позиция е абсурдна. И не искам от него той да разбира моя начина на живот. Аз творя и работя за благото на хората, отдавайки себе си. Мога да бъда тук, в България, мога да бъда и навън. Работил съм навън, но съм избрал да бъда тук, защото тук в момента е мястото, където се води апокалиптична битка, в която хората, които се борим за Бог, станахме прекалено малко и имаме нужда от помощ. Хората са обезверени - липсват духовните пастири, липсват професорите, които наистина да изискват, липсват съдиите, които наистина да съдят, липсват политиците, които наистина да си седят на постовете. Но най-вече, за да могат хората да живеят в хармония, липсва милосърдната дейност на Църквата и нейното пастирство. Липсват проповедите, липсва нейната грижа за хората. В момента нашият народ живее изключително трудно, а институциите, които имат възможност да се грижат хората да живеят в хармония и вяра, да имат силен стълб и вяра, която да им дава криле, бездействат. Нормално е аз да съществувам. Това, че умея да правя тези неща, може да е просто мое освобождаване извън определените проценти. Възможно е да има много други хора като мен, които обаче да не приемат тази си мисия да бъдат близо до болката на хората и до страданието им. Или да не го намират като тяхно призвание. Рано или късно стигаме до това и започваме да творим добро. Да знаете, че никога светът не изглежда такъв, какъвто ни е разказван. Разказвачите разказват за света по начина, по който той не изглежда.\nJanuary 24, 2022 в 15:41\nMarch 23, 2022 в 12:52\nАз ходя при ясновидеца чичо Вальо и съм изключително доволна от него. Познава всичко и винаги ми е давал точни съвети.\nApril 8, 2022 в 18:16\nМоже ли координати на Любомир Алексиев? Благодаря!\nИнтервюта 23.05 10:00 2752 0\nИнтервюта 17.05 10:00 17876 0\nИнтервюта 12.05 10:00 16784 0


Аеропрес - Пристигна последният Cougar\nПолетът от Франция премина при нормални условия. Вертолетът беше управляван от български екипаж, в състава на който бяха командирът на авиобазата полковник Златко Златев, подполковник Дуни Дунев и борден инженер старши лейтенант Радослав Минковски. Това е последният, дванадесети, вертолет AS 532 доставен за ВВС в рамките на договора с Eurocopter. Борд 712 идва почти година и половина след доставката на борд 711, поради забавяния на плащанията от българската страна. 712, като и предходните три доставени борда са в конфигурация за бойно търсене и спасяване (CSAR).\nF-117 MQ-9 C-27J Spartan в България ВКС на Русия Diamond Aircraft F-21 Гърция Ту-160М2 Stratolaunch ВМС на България Су-30 Перу експериментални стрелби открит летателен ден Dassault Falcon концесия на летище Пловдив B-21 Bell 429 Фрапорт Туин Стар Еърпорт Мениджмънт BAE Systems


Аларма за мотор с дистанционно: Магазин за Аларми\nАларма за мотор с дистанционно в онлайн магазин за Аларми на ниски цени и на едро\nцена 159.00 лева 99.00 лева\nОписание на продукта "Аларма за мотор с дистанционно":\nАларма за мотор с две дистанционни.\nСхема кутия, модул, две дистанционни, сирена\n1.Remote контрол с регулируема чувствителност.\n2.Spesial рога шест съраунд звук.\n3.Extra сила функция анти-шум.\n4.Ultra = ниска консумация на енергия без.\n5.Effect на живота на батерията.\nАларма за мотор с дистанционно на едро: За покупка на едро, свържете се с МагазинВелосипеди.com от тук.\nЛинк към продукта: https://магазинвелосипеди.com/alarma-za-motor-distancionno-p-3670.html\nПотребителски мнения за Аларма за мотор с дистанционно\nТърсене в сайта за: мотор Аларма Аларми дистанционно за\nОще снимки на Аларма за мотор с дистанционно\nПродукта е добавен в онлайн магазин магазинвелосипеди.com на събота 02 април, 2016.\nМнения и Ревюта за Аларма за мотор с дистанционно\nCurrent Parse Time: 0.099 s with 324 queries


Военна полиция влиза в кланиците в област Добрич – ProNews Dobrich\nBy Pro News Dobrich 29.07.2019 4293 No comment\nПет са кланиците на територията на област Добрич, съобщи по време на заседание на Областната епизоотична комисия директорът на Областна дирекция „Безопасност на храните” д-р Борислав Каменов. Преди това областният управител Красимир Кирилов запозна присъстващите с новите решения от днес на Епизоотичния съвет към Министерски съвет във връзка с ограничаване разпространението на Африканска чума по свинете. Една от тях е във всички кланици в страната при клането на прасета да присъстват ветеринарен лекар и Военна полиция.\nЧетири от кланиците в област Добрич са за прасета – в Дропла, Сенокос, на „Джеронимо” в Росеново и в кв. „Рилци”. По думите на д-р Каменов, те притежават разрешителни да колят прасета. Има още една кланица – в Козлодуйци, но тя е за дребни преживни животни, без прасета – овце, кози, агнета.\nДиректорът на ОБЗХ съобщи, че около кланиците също се определя 20-километрова санитарна зона. Причината е, че чрез тях заразата също може да се разпространи – с превозните средства или ако евентуално до тях са придвижени заболели животни, на които резултатът от изследванията е дошъл по-късно е необходимото. Д-р Каменов сподели, че и сега в кланиците има ветеринарни лекари, които контролират и присъстват на клането. Той приветства решението за присъствието на Военна полиция, тъй като понякога се получавали конфликтни ситуации между собствениците на кланиците и представители на ОДБХ.\nД-р Каменов гарантира, че месото, което излиза от кланиците в област Добрич, е само от регистрирани прасета.\nЗаповедта на областния управител е напълно навреме и реална, тъй като ако разхвърлим местоположенията на комплексите и кланиците цялата област Добрич е в 20-километровата зона, каза още директорът на ОДБХ.\nВ Българево избират пъпеш-рекордьор измежду плодове над 5 килограма\nОще двама общински съветници стават независими в Общински съвет град Добрич\nСвободните работни места днес – 17 януари


Списание “Шпигел” на 60 г. | Начало | DW | 02.01.2007\nСписание “Шпигел” на 60 г.\nПреди 60 години, на 4 януари 1947, по будките в Германия за пръв път започва да се предлага списание “Шпигел”. Днес “Шпигел” е един от стълбовете на германския медиен ландшафт. Разказва Фабиан Гартман:\nЗа Германия и германците “Шпигел” винаги е бил нещо повече от едно информационно списание. В най-добрите му времена го наричат съвестта на политиката, на която не убягва нито един скандал. А “Шпигел” разкри не един и два скандала. Най-големите бяха аферата Флик (подкупването на политици от концерна Флик), интригите на Уве Баршел срещу политическия му съперник Бьорн Енгхолм или съучастието на Федералната разузнавателна служба в бизнеса с плутоний.\nСписанието е рожба на 23-годишния по онова време Рудолф Аугщайн, чийто остър, критичен стил се превърна в стила и на цялото списание. През 1962 “Шпигел” само се оказва в центъра на една афера: списанието публикува пасажи от секретен меморандум на Бундесвера, а в придружаващия коментар стига до извода, че германската армия е “само отчасти боеспособна”. Няколко дни по-късно прокуратурата обискира редакционните помещения, няколко редактори, включително издателя Аугщайн, са арестувани. Канцлерът Аденауер заявява пред парламента:\n“В нашата страна е разкрита бездна от предателство.”\nРазследването предизвиква обаче остри протести сред обществеността. Малко по-късно се оказва, че тогавашният министър на отбраната Щраус сам е оказал натиск за извършването на арестите. Редакторите са освободени, повдигнатото обвинение е свалено; Щраус подава оставка, а позициите на Аденауер като канцлер са отслабени.\nОт всичко това печели само “Шпигел” – като престиж и тираж: до края на 60-те години тиражът на списанието се увеличава с половин милион екземпляра. Издателят Аугщайн осигурява на себе си и своите редактори невиждана журналистическа свобода. За Аугщайн тази свобода е същността на публицистичната му работа:\n“Спомням си онзи ден в Бундестага, когато както Конрад Аденауер, така и водачът на опозицията Курт Шумахер отказаха да ми подадат ръка. Двамата господа бяха разгневени от една и съща книжка на “Шпигел”.”\nСписанието не се стреми да отразява огледално всички теми, които се дискутират в Германия, а има амбицията и само да задава темите. Къде стои “Шпигел” в политическите си позиции? В случай на съмнение, по-скоро наляво – както бе казал веднъж Аугщайн. Ето как обяснява работния стил на списанието сегашният му главен редактор Щефан Ауст:\n“Онова, което “Шпигел” има, е своето име, своята традиция и един превъзходен апарат; като под апарат разбирам онези, които работят за списанието.”\nПрез последните години списанието често бе критикувано, не на последно място заради личността на Щефан Ауст, когото Аугщайн след оттеглянето си от активната редакционна работа през 1994 отне от телевизията и го сложи директно в креслото на главния редактор. Съпротивата на редакторите срещу това назначение бе много силна, но с течение на времето Ауст успя да си спечели авторитет. Напоследък мнозина критикуват “Шпигел”, че се занимава все повече с ровене в маловажни факти и събития, че го няма вече седмичния коментар на Аугщайн. Но на какво все пак се дължи уникалният успех на “Шпигел”? Ето мнението на известния публицист Ханс Лайендекер:\n“Списанието винаги е държало на своята независимост и никога не е искало да бъде харесвано, виждайки своята главна задача като жило. Това е тайната на успеха на “Шпигел.”


Г-7: Без ядрено оръжие за Иран, без мита върху френс... | BGNES\nГ-7: Без ядрено оръжие за Иран, без мита върху френското вино и търговска сделка с Китай в полезрението\n26.08.2019 - 21:16 /Редактирана: 29.12.2020 - 05:10/\nФорматът, стартирал през 1975 г., проведе своята среща между 24 и 26 август във френския курортен град Биариц, любимо място на европейската аристокрация в края на 19 и началото на 20 век. Присъстваха лидерите на Съединените щати, Франция, Великобритания, Япония, Германия, Италия, Канада и Европейския съюз.\nМакрон заяви по време на съвместната пресконференция с Доналд Тръмп, че той и президентът Тръмп са постигнали "много добро споразумение", разрешавайки ситуацията по отношение на предложения дигитален данък, който би засегнал американските цифрови компании, опериращи във Франция. По-рано американският президент предложи да се противодейства на този данък, ако бъде наложен, с мита върху френското вино.\nПред репортери на срещата на Г-7 в Биариц в южна Франция в събота Туск каза: "Трудно е да си представим хармоничен процес на ратификация от европейските страни, докато бразилското правителство позволява унищожаването на зелените бели дробове на планетата Земя", каза той.\nПрезидентът на САЩ Доналд Тръмп се съгласи с предложението на френския си колега Еманюел Макрон да покани Русия на срещата на върха на Г-7 през 2020 година в САЩ. Владимир Путин от своя страна заяви, че Русия счита всички контакти със страните от Г-7 за полезни и не изключва възобновяването на формата на Г-8. Германският канцлер Ангела Меркел свърза въпроса за възобновяването на формата Г-8 с напредъка в урегулирането на конфликта в Украйна.\n"Със сигурност бих го поканил", заяви Тръмп, когато срещата на върха на Г-7 в Биариц приключи.\n„Дали той може да дойде или не, в психологически план, мисля, че е трудно да стане“, добави Тръмп. "Той е горд човек."\nБританският премиер Борис Джонсън информира лидерите на ЕС по време на срещата на върха на Г-7, че в случай на Брекзит без сделка размерът на обезщетението, което Лондон трябва да плати на Брюксел, ще бъде намалено до 9 милиарда паунда. Когато Джонсън се кандидатира за поста шеф на Консервативната партия на Обединеното кралство, той обеща да откаже да изплати на Европейския съюз 39 милиарда паунда обезщетение за напускане на Съюза, докато не бъде постигнато споразумение, удовлетворяващо Обединеното кралство.\nПремиерът възнамерява да намали "законопроекта за развод" с 30 милиарда лири като "наказание" за позицията на блока срещу Брекзит.\nЛондон може да намали размера на обезщетението още повече - до 7 милиарда паунда, тъй като разходите, свързани с преходния период, вече няма да са необходими в случай на твърд Брекзит.\nОт своя страна президентът на САЩ Доналд Тръмп в неделя заяви, че с Великобритания може да бъде постигната "бързо" търговска сделка.\nДжонсън подчерта, че британското здравеопазване няма да бъде на масата. "Има пълно единодушие по въпроса", каза той.\nНа въпрос колко скоро може да приключат преговорите за американско-британското търговско споразумение, Тръмп отговори "доста бързо. Ние не очакваме проблем".\n"Не съм сигурен, че имат избор", каза той след по-ранни знаци, че може да настъпи размразяване в силния, продължил вече година спор, в който са наложени мита за стоки на стойност милиарди долари от двете страни.\n"Не казвам това като заплаха. Не мисля, че те имат избор", каза Тръмп.\nВъпреки по-меките си коментари в неделя, Тръмп подчерта обосновката на стратегията си с висок риск с Китай, като заяви, че "те крадат и изнасят - кражба на интелектуална собственост – някъде около 300 до 500 милиарда долара годишно".\nСветовните лидери на срещата на върха на Г7 се съгласиха да помогнат на страните, засегнати от огромните пожари, които опустошават тропическите гори в Амазония "възможно най-бързо", заяви в неделя френският президент Еманюел Макрон.\n"Всички се съгласихме да помогнем на онези страни, които са били засегнати от пожарите, възможно най-бързо", каза той пред журналисти на срещата на върха.\nГерманският канцлер Ангела Меркел заяви в, че групата на Г-7 е направила "голяма крачка напред" в преговорите с Иран на срещата на върха в Югозападна Франция.\n"Това е голяма стъпка напред. Сега има атмосфера, в която разговорите са добре дошли", каза тя в последния ден от срещата на върха в Биариц и добави, че разговорите ден по-рано са се състояли "в координация със САЩ, която е съществена".\nПрезидентът на САЩ Доналд Тръмп заяви на съвместната пресконференция с Еманюел Макрон, че е бил готов да се срещне с иранския си колега Хасан Рухани, ако обстоятелствата са били "правилни".\n"Ако обстоятелствата бяха правилни, със сигурност бих се съгласил на това", каза той на срещата на върха на Г-7 във Франция, където президентът Еманюел Макрон се опита да разсее напрежението между Техеран и Вашингтон, като домакин на външния министър на Иран за преговори.\n"Мисля, че (Рухани) ще иска среща. Мисля, че Иран ще иска да се изправи пред тази ситуация", добави Тръмп.\n"Това е много голяма транзакция", заяви Тръмп след разговори с Абе в кулоарите на срещата на Г7 във френския курортен град Биариц.\n"Милиарди и милиарди долари", каза той.\n"Това включва земеделие, включва електронна търговия. Тя включва много неща. По принцип се съгласихме."\nАбе потвърди, че двете страни "успешно постигнаха консенсус" след "интензивни" преговори.\nСпоразумението ще бъде особено от полза за фермерите в САЩ - политически важна група за Тръмп в неговия стремеж за преизбиране през 2020 г.\nТръмп също каза, че митата "остават същите", но няма да се повишат.\nФренският президент Еманюел Макрон приветства "сближаването" на срещата на върха на лидерите на Г-7 по редица ключови международни въпроси след тридневни разговори, доминирани от иранската ядрена криза, търговията и пожарите в Амазонка.\n"Успяхме да намерим реални точки на сближаване, безпрецедентни, много позитивни, които ще ни позволят да продължим напред по много полезен начин", каза Макрон на пресконференцията с президента на САЩ Доналд Тръмп.\nМакрон призна, че е имало "нервност" преди срещата на върха на фона на напрежението между САЩ и Европа по редица въпроси.\nТръмп от своя страна заяви, че Макрон е свършил "фантастична работа" по Г-7, като каза, че това е била "много обединяваща" среща.\n"Това бяха много специални, много обединяващи два дни и половина и искам да ви благодаря", каза Тръмп на своя домакин.\nСрещата на върха на седемте най-развити индустриални държави във френския морски курорт Биариц се осъществи при засилени мерки за сигурност. Въпреки огражденията и ограничения достъп, в региона имаше протести срещу Г-7, в които взеха участие около 9 000 души, съобщи "Шпигел".\nЕдин от организаторите на протестите заяви, че за срещата на върха на Г-7 съзнателно е избрано отдалечено от големите градове място. Според него, правителствата на държавите от Г-7 са отговорни за последиците от „неолибералната загуба на правила”, за все по-нарастващата разлика между бедни и богати, за приватизацията на обществени услуги и за финансовата криза. „Заключителните декларации на ръководителите на тези държави са словесни упражнения, от които не произтича нищо. Целта на подобни „антисрещи на върха” е да се излезе с алтернативни предложения за развитието на обществото“, каза той.\nЗа осигуряването спокойствието на срещата на Г-7 бяха мобилизирани 13 000 души от силите за сигурност. /БГНЕС


Бай Георги хлътна в нова схема на телефонна банда и даде 4200 лева да откупи дома си от фалшив търг | Вестник Борба - областен всекидневник, Велико Търново\n11.04.2017 12.04.2017 БОРБА БГ 0 коментара\nБившият железничар остана и без пенсията си при сделка за продан на дърва\n62-годишен бивш железничар е първата жертва на нова схема за телефонна измама и преведе в банка 4200 лева, за да спаси къщата си в Първомайци от фалшив търг. Бай Георги Павлев от няколко години живеел в Обединение, но бил собственик на имот и в Първомайци след развода с жена си. Преди няколко дни на мобилния му телефон се обадил Кристиян Иванов, който се представил за частен съдебен изпълнител от Велико Търново. Бирникът убедително обяснил на мъжа, че къщата му в Първомайци е обявена за продан и за да я спаси, трябва да направи превод на определена сума в банка ДСК.\nПосле на 10 април в 10 часа сутринта трябвало да се яви на публичната продан в… Общинския съвет във Велико Търново. Без да се замисли, Георги се появил в уречения ден и час в старата столица и започнал да дири въпросния частен съдебен изпълнител в кметството и да търси насрочен търг за имота си в Първомайци. Тогава разбрал, че е станал жертва на телефонна измама, такъв бирник няма, а търгове за имоти не се провеждат в общините. След това научил и че къщата му в Първомайци не е нито заложена, нито пък обявена за продан от когото и да било.\nНовата схема обаче си има и предистория от последните дни, разказа вчера самият пострадал, който сега се вайка и тюхка как се е вързал на въдицата, след като минава за умен мъж. В началото на април двама мъже, които се представили за Николай и Дидо, но не били от Обединение, отишли у тях да се пазарят да си купят дърва. Георги Павлев бил наредил дърва пред портата си на улицата, защото по-рано бил ги взел от частната си гора в селото и имал за продан. Двамата млади мъже започнали да ходят дни наред у тях, за да уговарят сделката. При срещите той им разказал за къщата си в Първомайци и им дал мобилния си телефон. На 6 април по този телефон му се обадил авторитетен мъжки глас, който му казал, че е частен бирник от старата столица и се казва Кристиян Иванов. Гласът обяснил, че има проблем с имота в горнооряховското село и за него ще се играе търг. За да участва и да го спаси, бай Георги трябвало да преведе 4200 лева по сметка, която фалшивият съдебен изпълнител продиктувал няколко пъти.\nОще същия ден поредната жертва на ало мафията поела за Полски Тръмбеш и в местния клон на ДСК били преведени исканите пари.\n„Дотогава не се усъмних, а имах пари, защото си бях продал и нивите в Обединение. На бившата жена не се обадих да я питам каквото и да е, защото при развода се напатих и имах вземане-даване с частни съдебни изпълнители. Помислих, че пак нещо съм сгазил лука, но после разбрах, че съм ахмак. След това взех един мой приятел и отидохме в общината във В. Търново, където вече узнах, че съм влязъл в капан“, разказа вчера бай Георги.\nЗа капак на всичко в деня преди тъй наречения търг и посред нощ около 2 часа единият от двамата купувачи на дървата го посетил. Докато светне лампите и се разбуди, от масата изчезнали 400 лева, току-що взетата жепейска пенсия. Георги Павлев вече е сигурен, че тримата мъже са в комбина и са му скроили клопка, за да го оберат. С разплитането на схемата се занимават криминалистите в Полски Тръмбеш.\n← Къде ще спира токът на 12 април, сряда\n21-годишна търновка загина при зверска катастрофа край Вонеща вода →\nПродават 4 училища във Великотърновско


Вероятно предпазливостта на пазара на акции ще доведе до корекция преди сесията в САЩ | Varchev Finance\nВероятно предпазливостта на пазара на акции ще доведе до корекция преди сесията в САЩ\nВероятна предпазливост днес на пазарите на акции след добрият старт в Европа. Инвеститорите се фокусират върху срешата на ФЕД и обявяване на лихвите в 20:00 часа.\nТова няма да позволи разгръщане на нови позитиени настроения преди старта на сесията в САЩ. Много е вероятно да видим прибиране на печалби след краткосрочния ръст предните дни.\nОчакванията за новините от САЩ в 14:30 са добри, което може да доведе до задълбочаване на спада. Въпреки това неможе да очакваме и силно понижение, вероятно Dow да тества нивата около 17167 пункта\nС наближаване на 15:30 волатилността ще се повишава, но най-голяма ще бъде при Dow Jones IA


REF#BJ 501 / Къща / Близо до гр. Хасково / Хасковска област / България / Продажба На картата\nЛетище Burgas (BOJ): 160 км\nТази привлекателна двуетажна къща е разположена в покрайнините на тихо село, което се намира на 30 км. от град Харманли. Имотът включва къща с жилищна площ 120 кв. м. и голям двор 4000 кв. м.\nПърви етаж: кухня, спалня, коридор и битова стая.\nВъншни стълби водят до втория етаж.\nВтори етаж: две спални, всекидневна, кухня, баня, коридор и тераса. Също така има таванско помещение състоящо се от една стая.\nКъщата е солидна, но се нуждае от ремонт на: външна мазилка, подновяване на банята, направа на вътрешна тоалетна и т.н. Имотът е снабден с електричество, течаща вода, телефон и кабелна телевизия. Всички мебели са включени в цената.\nГрадината, която е наистина голяма, ви дава възможност за ново строителство или за направа на плувен басейн в бъдеще. Предимства на имота са и кладенец; навес; лятна кухня- стая и кухненски бокс и гараж, които са разположени в двора.\nПътят до имота е асфалт и е лесно достъпен през всички сезони.\nОт имота се разкриват внушителни гледки към близки хълмове.\nСелото е добре устроено, в него ще откриете: хранителни магазини, здравен център, ресторант, училище, редовен транспорт, кабелна телевизия и т.н.\nНашите топ оферти за продажба в гр. Хасково, България Топ оферти в Хасково, България\nВСИЧКИ ОФЕРТИ в гр. Хасково 127\nДвустайни апартаменти за продажба в Хасково


EMMA - Неопренов гумиран колан с мощен сауна ефект\nНачало / Жени / Дрехи / Спортни дрехи / Неопренов гумиран колан с мощен сауна ефект\nВ наличност Артикул №: 4823\nАко търсиш ефективен начин да отслабнеш и обичаш да спортуваш, да правиш джогинг или да ходиш на фитнес, то ние имаме точното средство да влезеш в топ форма възможно най-бързо!\nПредлагаме на твоето внимание качествен неопренов колан с гумирана основа, който ще ти помогне за постигане на оптимални резултати. Този продукт ти гарантира мощен сауна ефект при всяка тренировка, прави кожата ти гладка и казва чао-чао на корема и паласките. Ускорява процеса на отслабване и детокс, като ти осигурява и стабилна упора за кръста и гърба. Изключително еластичен, гарантиращ ти отлична тренировка!\nМатериал: висококачествен неопрен\nРазмери: дължина 99 см, ширина 20 см


НАЧАЛО НОВИНИ БЛС СТАНА ЧАСТ ОТ ЕВРОПЕЙСКИЯ СЪЮЗ НА ЛЕКАРИТЕ СПЕЦИАЛИСТИ\nНа 21 октомври т.г. Българският лекарски съюз стана част от Съюза на европейските медицински специалисти (UEMS), създаден преди повече от половин век и ползващ се с авторитета на най-старата медицинска организация в Европа. Събитието е продължение на предишното членство - на Съюза на българските медицински дружества, прекратено поради организационни проблеми.\nЕвропейският съюз на лекарите\nднес обединява националните асоциации на 37 (с България – 38) страни и включва над 1,6 милиона специалисти от различни медицински дисциплини. Своите дейности UEMS осъществява с помощта на 43 секции и техните европейски бордове. Ръководството на организацията представлява Съвет, който в момента се състои от: президент (д-р Ромуалд Крайевски от Полша); генерален секретар (проф. Василиос Папалюис - Великобритания); четирима вицепрезиденти ( д-р Ханс Йелмквист - Швеция, д-р Отмар Хаас - Австрия, д-р Марк Херманс - Белгия и д-р Жоао Греньо Португалия), касиер (д-р Бернар Мейе- Белгия) и служител за връзка(д-р Златко Фрас- Словения).\nна UEMS включва проучване, популяризиране и постигане на най-високо ниво при обучение на медицинските специалисти, както и високо качество на лечебната практика и здравните грижи; изследване и насърчаване свободното движение на лекарите в рамките на Европейския съюз. Също: защита на професионалните интереси на лекарите чрез обща система за акредитация на продължаващо медицинско образование и професионално развитие; създаване на работни групи по въпроси, представляващи интерес на европейско равнище за медицинските специалисти; организиране на семинари и проучвания в отделните медицински дисциплини, както и разнообразни дейности, за които в определен момент Съветът може да прецени, че са необходими.\nЧленството на Български лекарски съюз\nв Европейския съюз на лекарите е широко отворена врата\nза международно сътрудничество. Фактор е за постигане високо ниво на продължаващото медицинско обучение и продължителното професионално развитие на лекарите. Едновременно е и път за утвърждаване у нас на международни стандарти и на световно признати методи за качествен контрол в обучението. В по-дългосрочен план това членството е възможност за завръщане в родината на напусналите я медици. Независимо в коя страна на Европа са специализирали, те ще се ползват от едни и същи стандарти, определени от UEMS и реализирани от органи и институции на Европейския съюз.


Годишен хороскоп за зодия Лъв за 2017 година - Bg-Astrology : Сайт за Хороскопи\nГодишен хороскоп за зодия Лъв за 2017 година\nПредишна статия Годишен хороскоп за зодия Дева за 2017 година\nСледваща статия Годишен хороскоп за зодия Рак за 2017 година\n2017 ще стане изключителна за вас година в професионално отношение. Стремете се да проявявате умереност в действията и решенията си и придобивките ви ще бъдат повече от задоволителни. Контролирайте делата си отблизо и не очаквайте някой друг да защитава интересите ви.\nПостарайте се да изпълнявате отговорностите си така, че да задоволявате и потребността си от почивка, и нуждата да бъдете близко до членовете на семейството си. Любовта и личният ви живот като че ли ще останат на втори план, но точно сега е моментът да приобщите близките си към собствените си интереси и търсения. Изказвайте на глас страховете си, за да не бъдете подлагани на манипулации от страна на заобикалящите. Постоянството и здравият разум ще ви помагат с по-голяма лекота да се справяте с предизвикателствата, които съдбата ви отправя. Новаторството, готовността ви да се откажете от предразсъдъците и остарелите методи на работа ще позволят да достигнете до развитие и реализация, за които останалите представители от зодиака само може да мечтаят. Най-трудно през идващите 12 месеца ще бъде да овладявате пристъпите си на гняв, когато към вас и близките ви открито бива проявявана несправедливост. Стремете се да стоите далеч от спорове, юридически и административни проблеми. Имайте търпение и постоянство да разрешавате затрудненията си едно по едно, защото точно това ще бъде вашата печеливша тактика през цялата 2017-а. Осланяйте се на интуицията си по отношение на хората, които ви заобикалят, както и при избора на подчинени, партньори и клиенти. Не очаквайте да се случат чудеса, ако вие самите не вярвате в тях и не направите необходимото, за да ви застигнат!\nОще с настъпването на 2017 планирайте професионалните си инициативи. Не оставяйте нищо на случайността, защото рискувате контролът да се изплъзне от ръцете ви. Заемете се с разрешаването на проблеми, които не ви даваха покой през изминалата 2016-а. До края на февруари се отърсете от миналото и погледнете по нов начин на бъдещето си, като се осланяте и използвате на 100 процента опита, който сте натрупали до момента. В периода февруари – март оглеждайте всеки най-малък детайл от предоставените ви за подпис документи, особено ако се засягат недвижимо имущество или скъпа техника. До края на май много от вас ще отчетат сериозен напредък в кариерата си. Ще застанете на значително по-добри и стабилни позиции от тези, които заемахте до момента. Реализирайте намеренията си, дори и да не разполагате с широката подкрепа на околните. Имайте предвид, че късметът, звездите и личната воля ще ви помагат при всяка направена от вас крачка. С уважение се отнасяйте към хората, открили душата и сърцето си пред вас. През летните месеци използвайте благоприятните възможности да осъществите поредица от служебни пътувания, тъй като благодарение на това ще успеете да извършите важни промени в сферата, в която работите. Паричните ви приходи ще нараснат, благодарение на което ще направите някои отдавна желани от вас реконструкции в дома или промени на работното си място. Сериозна подкрепа за инициативите си ще получите в края на август – началото на септември от правителствена или от частна организация. От края на септември до края на октомври се отнасяйте с повишено внимание, когато сключвате юридически споразумения с представители на властта. Самолюбието ще е най-лошият ви съветник, така че се придържайте към максимата, че „една сделка е успешна, когато и двете страни излизат доволни от нея”! Инвестирайте разумно парите си в периода ноември – декември, за да събирате отлични плодове през идващата 2018, без да се притеснявате от липсата на стабилни приходи.


Нови два български медала на Спешъл Олимпикс - bTV Новините\nНови два български медала на Спешъл Олимпикс\nЗлато за Радена Ангелова, бронз за Костадин Данаилов\nПубликувано в 17:04 ч. 23.03.2017 г. - Обновено в 18:10 ч. 23.03.2017 г.\nНови два медала за България на Спешъл Олимпикс. Днес на алпийските писти в Шладминг (Австрия) злато на страната ни в слалома донесе 17-годишната Радена Ангелова. Костадин Данаилов пък се пребори за бронз в същата дисциплина. Най-малката ни участничка - 11-годишната Мариела Налбантова, завърши на пето място.\n„Спортът е всичко за мен! Много исках този медал и съм много щастлива, че успях! Спортувам усилено всеки ден и медалите са моето признание!“ – каза Радена Ангелова минути след финала на слалом алпийски ски.\nКостадин Данаилов сподели - „Добавям още един медал към колекцията на България, но това е само началото за спортните ми постижения! Ще продължа да спортувам и да покорявам нови върхове!“\n„Атлетите ни са много добре подготвени, доказаха го отново днес на пистата. Доволен съм от представянето им и се радвам, че съм техен треньор“ – каза националният треньор на отбора по алпийски ски Росен Яворов.\nДо този момент българските атлети на Спешъл Олимпикс завоюваха от Световните зимни игри Австрия 2017 общо 9 медала – 4 златни, 3 сребърни и 2 бронзови.